CELEX: 31978R1300
Language: lt
Date: 1978-06-06 00:00:00
Title: 1978 m. birželio 6 d. Tarybos reglamentas EEB Nr. 1300/78, iš dalies keičiantis Reglamentą (EEB) Nr. 1703/72, numatantį „inter alia“ taisykles, reglamentuojančias išlaidų, atsirandančių įgyvendinant 1971 m. Pagalbos maisto produktais konvenciją, Bendrijos finansavimą

Svarbus teisinis pranešimas

|

31978R1300

Oficialusis leidinys L 160 , 17/06/1978 p. 0012 - 0012 specialusis leidimas suomių kalba: skyrius 11 tomas 37 p. 0065  specialusis leidimas švedų kalba: skyrius 11 tomas 37 p. 0065  specialusis leidimas graikų k.: skyrius 03 tomas 21 p. 0156  specialusis leidimas ispanų kalba: skyrius 03 tomas 14 p. 0122  specialusis leidimas portugalų kalba skyrius 03 tomas 14 p. 0122 

		Tarybos reglamentas EEB Nr. 1300/781978 m. birželio 6 d.iš dalies keičiantis Reglamentą (EEB) Nr. 1703/72, numatantį "inter alia" taisykles, reglamentuojančias išlaidų, atsirandančių įgyvendinant 1971 m. Pagalbos maisto produktais konvenciją, Bendrijos finansavimąEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi 1975 m. spalio 29 d. Tarybos reglamento (EEB) Nr. 2727/75 dėl bendro grūdų rinkos organizavimo [2] su paskutiniais pakeitimais, padarytais Reglamentu (EEB) Nr. 1125/78 [3], 3 straipsnio 1 dalimi numatomas bendros intervencinės kainos kai kurioms javų rūšims, įskaitant paprastuosius kviečius, ir orientacinės kainos paprastiesiems duoniniams kviečiams nustatymas;kadangi pagal nuo 1977–1978 prekybos metų įsigaliojusią tvarką taikant specialias intervencines priemones duoniniai kviečiai gali būti supirkti intervencijai orientacine kaina;kadangi paprastuosius duoninius kviečius galima tiekti kaip paramą maisto produktais;kadangi 1972 m. rugpjūčio 3 d. Tarybos Reglamente (EEB) Nr. 1703/72, numatančiame "inter alia" taisykles, reglamentuojančias išlaidų, susidarančių įgyvendinant 1971 m. Pagalbos maisto produktais konvenciją, Bendrijos finansavimą [4], minima tik intervencinė kaina, ypač jo 7 straipsnyje dėl kainos, pagal kurią prekės perduodamos įgyvendinant minėtą konvenciją;kadangi prekės turėtų būti tiekiamos tinkama kaina, nes tam tikros pagalbos maistu priemonės gali būti įgyvendintos tiekiant paprastuosius kviečius ar paprastuosius duoninius kviečius,PRIĖMĖ ŠĮ REGLAMENTĄ:1 straipsnisReglamento (EEB) Nr. 1703/72 7 straipsnio 1 dalis pakeičiama tokiu tekstu:"Kaina, pagal kurią intervencinė agentūra perduoda prekes, įgyvendindama 1971 m. Pagalbos maisto produktais konvenciją, yra atitinkamai bendra intervencinė ar orientacinė to mėnesio kaina, per kurį prekės išimamos iš intervencijos."2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Jis taikomas nuo 1977 m. rugpjūčio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Liuksemburge, 1978 m. birželio 6 d.Tarybos varduPirmininkasK. B. Andersen[1] OL C 108, 1978 5 8, p. 56.[2] OL L 281, 1975 11 1, p. 1.[3] OL L 142, 1978 5 30, p. 21.[4] OL L 180, 1972 8 8, p. 1.--------------------------------------------------